section_heading: Papir za valovitu ljepenku
paragraph_text: Papir za valovitu ljepenku ili fluting papir je sirovi papir koji se upotrebljava za izradu valovitog sloja u proizvodnji valovite ljepenke. Izrađuje se od poluceluloze, kemijske drvenjače, starog papira, drvne celuloze, slame i njihovih mješavina u gramaturi od 112 do 150 g/m<sup>2</sup>. Njegova se kvaliteta ocjenjuje otpornošću valovitog sloja prema tlačenju.